# ประกาศคณะกรรมการกำกับตลาดทุน

## เรื่อง หลักเกณฑ์เกี่ยวกับบุคลากรในธุรกิจตลาดทุน (ฉบับที่ ๑๗)

อาชีพอำนาจตามความในมาตรา ๑๖/๕ วรรคสอง (๑) แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ ๔) พ.ศ. ๒๕๕๑ มาตรา ๑๐๓ (๑๐) แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ และมาตรา ๒๓ (๓) และมาตรา ๒๔ วรรคหนึ่ง แห่งพระราชบัญญัติสัญญาซื้อขายล่วงหน้า พ.ศ. ๒๕๔๖ คณะกรรมการกำกับตลาดทุน ออกประกาศไว้ ดังต่อไปนี้

ข้อ ๑ ให้ยกเลิกความใน (๔) ของข้อ ๓๐ แห่งประกาศคณะกรรมการกำกับตลาดทุน พ.ศ. ๒๕๕๗ เรื่อง หลักเกณฑ์เกี่ยวกับบุคลากรในธุรกิจตลาดทุน ลงวันที่ ๓ มิถุนายน พ.ศ. ๒๕๕๗ ซึ่งแก้ไขเพิ่มเติมโดยประกาศคณะกรรมการกำกับตลาดทุน พ.ศ. ๔๘/๒๕๖๐ เรื่อง หลักเกณฑ์ เกี่ยวกับบุคลากรในธุรกิจตลาดทุน (ฉบับที่ ๗) ลงวันที่ ๓๐ สิงหาคม พ.ศ. ๒๕๖๐ และให้ใช้ความ ต่อไปนี้แทน

(๔) เป็นบุคคลที่อยู่ระหว่างถูกดำเนินการอันเป็นผลให้ไม่สามารถปฏิบัติหน้าที่เป็นบุคลากร ในธุรกิจตลาดทุน ธุรกิจสินทรัพย์ดิจิทัล หรือกรรมการของศูนย์ซื้อขายสัญญาซื้อขายล่วงหน้า หรือสำนักหักบัญชีสัญญาซื้อขายล่วงหน้าได้ ในลักษณะใดลักษณะหนึ่ง ดังต่อไปนี้

(ก) ถูกคณะกรรมการพิจารณามาตรการลงโทษทางแพ่งกำหนดมาตรการลงโทษทางแพ่ง หรือศาล มีคำพิพากษาหรือคำสั่ง ห้ามเป็นกรรมการหรือผู้บริหารในบริษัทที่ออกหลักทรัพย์หรือบริษัท หลักทรัพย์ หรือผู้เสนอขายโทเคนดิจิทัลหรือผู้ประกอบธุรกิจสินทรัพย์ดิจิทัล ในมูลเหตุเนื่องจาก การกระทำความผิดตามมาตรา ๒๙๗/๑ หรือมาตรา ๓๑๗/๑ แห่งพระราชบัญญัติหลักทรัพย์และ ตลาดหลักทรัพย์ พ.ศ. ๒๕๓๕ หรือความผิดตามมาตรา ๗๔ หรือมาตรา ๙๖ แห่งพระราชกำหนด การประกอบธุรกิจสินทรัพย์ดิจิทัล พ.ศ. ๒๕๖๑ และประกาศที่ออกโดยอาศัยอำนาจแห่งกฎหมายดังกล่าว

(ข) ถูกสำนักงานสั่งพักหรือเพิกถอนการให้ความเห็นชอบ หรือมีลักษณะที่ทำให้ การให้ความเห็นชอบสิ้นสุด หรือถูกดำเนินการอื่นในทำนองเดียวกัน ในมูลเหตุเนื่องจากการบริหารงาน ที่มีลักษณะหลอกลวง ฉ้อโกง ทุจริตเกี่ยวกับทรัพย์สิน หรือขาดความระมัดระวัง ขาดความซื่อสัตย์สุจริต หรือขาดจรรยาบรรณในการปฏิบัติหน้าที่เยี่ยงผู้ประกอบวิชาชีพ ตามพระราชบัญญัติหลักทรัพย์และ ตลาดหลักทรัพย์ พ.ศ. ๒๕๓๕ พระราชบัญญัติสัญญาซื้อขายล่วงหน้า พ.ศ. ๒๕๔๖ หรือพระราชกำหนด การประกอบธุรกิจสินทรัพย์ดิจิทัล พ.ศ. ๒๕๖๑ และประกาศที่ออกโดยอาศัยอำนาจแห่งกฎหมายดังกล่าว”

ข้อ ๒ ให้ยกเลิกข้อความในข้อ ๔ แห่งประกาศคณะกรรมการกำกับตลาดทุน
ที่ หลธ. ๔๘/๒๕๖๐ เรื่อง หลักเกณฑ์เกี่ยวกับบุคลากรในธุรกิจตลาดทุน (ฉบับที่ ๗) ลงวันที่
๓๐ สิงหาคม พ.ศ. ๒๕๖๐ และให้ใช้ความต่อไปนี้แทน

"ข้อ ๔ บุคลากรในธุรกิจตลาดทุนที่มีพฤติกรรมซึ่งมีลักษณะเป็นการกระทำความผิด
ตามมาตรา ๒๓๘ มาตรา ๒๔๐ มาตรา ๒๔๑ มาตรา ๒๔๒ และมาตรา ๒๔๓ แห่งพระราชบัญญัติ
หลักทรัพย์และตลาดหลักทรัพย์ พ.ศ. ๒๕๓๕ ก่อนการแก้ไขเพิ่มเติมโดยพระราชบัญญัติหลักทรัพย์
และตลาดหลักทรัพย์ (ฉบับที่ ๕) พ.ศ. ๒๕๕๙ จนเป็นเหตุให้เกิดกรณีใดกรณีหนึ่งดังต่อไปนี้
ให้ถือเป็นบุคคลที่มีลักษณะต้องห้ามกลุ่มที่ ๑

(๑) คณะกรรมการพิจารณามาตรการลงโทษทางแพ่งเห็นควรให้นำมาตรการลงโทษปรับทางแพ่ง
มาใช้บังคับกับบุคคลดังกล่าว โดยมีการแจ้งเป็นหนังสือ

(๒) สำนักงานกล่าวโทษบุคคลดังกล่าวต่อพนักงานสอบสวน

ลักษณะต้องห้ามตามวรรคหนึ่ง ให้มีผลตามระยะเวลา ดังต่อไปนี้

(๑) กรณีคณะกรรมการพิจารณามาตรการลงโทษทางแพ่งเห็นควรให้นำมาตรการลงโทษปรับ
ทางแพ่งมาใช้บังคับตามวรรคหนึ่ง (๑) ให้เริ่มมีผลเมื่อมีการแจ้งเป็นหนังสือถึงกรณีดังกล่าว และมีผล
ไปจนกว่าจะพ้นระยะเวลาที่สำนักงานกำหนดซึ่งต้องไม่เกินกว่าสามปี

ในการกำหนดระยะเวลาตามวรรคหนึ่ง ให้สำนักงานนำปัจจัยตามข้อ ๓๖ แห่งประกาศ
คณะกรรมการกำกับตลาดทุน ที่ หลธ. ๘/๒๕๕๗ เรื่อง หลักเกณฑ์เกี่ยวกับบุคลากรในธุรกิจตลาดทุน
ลงวันที่ ๓ มิถุนายน พ.ศ. ๒๕๕๗ มาประกอบการพิจารณาโดยอนุโลม

(๒) กรณีสำนักงานกล่าวโทษบุคคลดังกล่าวต่อพนักงานสอบสวนตามวรรคหนึ่ง (๒) ให้เริ่มมีผล
เมื่อสำนักงานมีหนังสือกล่าวโทษต่อพนักงานสอบสวน และมีผลไปจนกว่าจะเข้ากรณีใดกรณีหนึ่ง ดังนี้

(ก) พนักงานอัยการมีคำสั่งเด็ดขาดไม่ฟ้องคดี หรือเมื่อศาลมีคำพิพากษาถึงที่สุดให้ยกฟ้อง

(ข) พ้นโทษจำคุกหรือพ้นจากการรอการลงโทษมาแล้วสามปี"

ข้อ ๓ ประกาศนี้ให้ใช้บังคับตั้งแต่วันที่ ๑๖ เมษายน พ.ศ. ๒๕๖๖ เป็นต้นไป

ประกาศ ณ วันที่ ๒๒ มีนาคม พ.ศ. ๒๕๖๖
รื่นวดี สุวรรณมงคล
เลขาธิการ
สำนักงานคณะกรรมการกำกับหลักทรัพย์และตลาดหลักทรัพย์
ประธานกรรมการ
คณะกรรมการกำกับตลาดทุน